FIT - TRIBUNAL GĦAL TALBIET ŻGĦAR Ġudikatur: Dr Phyllis Buckingham LL.D. Seduta ta` nhar l-Erbgħa 7 ta` Novembru, 2017. Ra l-Avviż tat-Talba preżentat fis-6 ta` April 2017 li permezz tiegħu s-soċjeta` attriċi talbet li dan it-Tribunal jikkundanna lill-konvenut iħallasha s-somma ta` disa' mija, sitta u erbgħin Ewro, tmienja u tletin ċenteżmu (€946.38ċ) in konnessjoni ma' servizzi miġbura fil-kont numru 43949622, wara li l-istess konvenut baqa' ma ħallasx minkejja li kien debitament interpellat biex jagħmel dan. Is-soċjeta` attriċi talbet ukoll li l-konvenut jiġi kundannat iħallas l-ispejjeż u d-drittijiet, inkluż dawk tal-ittra uffijċali 1024/16, u l- imgħax mit-8 ta` Ġunju 2016 meta ġiet preżentata l-istess ittra uffiċjali. Ra d-dokumenti ppreżentati mis-soċjeta` attriċi mal-Avviż tat-Talba, senjatament (i) prospett tal-ħlasijiet mitluba fuq il-kont mertu ta` din il-kawża (Dok.'A', fol. kopja tal-kuntratt li s-soċjeta` attriċi kellha mal-konvenut (Dok.'B', fol. 3); u (iii) kopja tal-ittra uffiċjali eżekuttiva li s-soċjeta` attriċi preżentat kontra l-konvenut fis-6 ta` Ġunju Ra li l-konvenut kien debitament notifikat bl-Avviż tat-Talba u bl-Avviż tas- Smiġħ, pero` baqa' ma ppreżentax Risposta. Ra n-Nota ta` Riduzzjoni ppreżentata mis-soċjeta` attriċi fl-udjenza tal-24 ta` Ottubru 2017 li permezz tagħħa rriduċiet it-talba tagħħa għas-somma ta` tmien mija, sitta u erbgħin Ewro, tmienja u tletin ċenteżmu (€846.38ċ). Ra li fl-udjenza tal-24 ta` Ottubru 2017, deher il-konvenut li ammetta t-talba kif ammissjoni tal-konvenut. Jidhirlu li din it-talba tas-soċjeta` attriċi tirriżulta suffiċjentement pruvata, bl- Għaldaqstant, it-Tribunal jaqta` u jiddeċiedi din l-azzjoni billi jilqa' t-talba attriċi, u konsegwentement jikkundanna lill-konvenut iħallasha s-somma ta` tmien mija, sitta u erbgħin Ewro, tmienja u tletin ċenteżmu (€846.38ċ), bl-imgħax u bl-ispejjeż kif mitluba fl-Avviż tat-Talba.